kardosdrur/scandi-wiki huggingface dataset:
Western Hemisphere Institute for Security Cooperation

Western Hemisphere Institute for Security Cooperation (WHISC), tidligere School of the Americas (SOA), er en amerikansk uddannelsesinstitution beliggende i Columbus, Georgia. USA. Instituttets største opgave er at uddanne og træne militære ledere og specialister fra Latinamerika.

Kendte tidligere elever 

USA's militær
Terrorbekæmpelse
Grådighed

Grådighed eller griskhed (på latin: avaritia) er den last, man lider af, når man er grådig efter noget, det kan være mad, penge eller magt  udover det, man faktisk har behov for. Grådighed er en last, fordi den skader en selv og ens omgivelser.

Grådigheden er umættelig og kan derfor aldrig tilfredsstilles helt. Man er besat af at samle og eje. Det betyder mindre, hvad man ejer; men at man ejer det. Det er ikke kun glæden ved det erhvervede, men at det er mig, der har det; det er mit. Når det regnes som en synd, er det, fordi egenskaben trækker os væk fra de andre og gør os "indkrogede i os selv", et udtryk, der stammer fra Martin Luther - incurvatus in se (= indkroget i sig selv)  og dermed blind for andre.

I katolicisme 
I katolsk lære er grådighed en af de syv dødssynder. Thomas Aquinas mente, at grådighed er en synd direkte rettet mod ens næste, fordi den ene ikke kan have for meget, uden at en anden samtidig må undvære. Han regner det også som synd mod Gud, fordi den griske person glemmer de evige ting og i stedet er optaget af jordiske sager. Et problem ved grådighed er, ifølge katolske forfattere, at den nemt kan skjule sig bag henvisninger til fornuften i at hamstre og lagre resurser med tanke på fremtiden. Pave Leo 13. (1878-1903) regnes som grundlægger af moderne, katolsk samfundslære. I sit åbne brev Rerum Novarum diskuterede han arbejdernes levekår, og forholdet mellem arbejdere og kapitalister. Leo 13. var meget bekymret over udnyttelsen af arbejderne og de store sociale forskelle. Samtidig stod han stejlt imod socialismens idé om en nødvendig klassekamp. Han ledte efter et kristent grundlag for samhold, der ikke stod i vejen for privat ejendomsret og næringsvirksomhed.

I buddhisme 
I buddhismen er grådighed en af de tre grundlæggende synder (eller vrangforestillinger) ved siden af vrede og uvidenhed. Disse tre synder holder mennesket fanget i verden, ude af stand til at se virkeligheden, som den faktisk er. De negative følger af grådighed opstår naturnødvendigt gennem læren om karma. Har man valgt at leve som en grådig person, ender man i helvede som et sultent spøgelse, en preta, udstyret med en enorm mave, men en bittelille mund. Får en preta øje på mad eller drikke, ser den det som blod, galde eller noget andet frastødende; og selv om den skulle være i stand til at fortære det, brænder det dens hals og mave som ild.

Noter

Eksterne links 
 Grådighed fremstillet i kunst

Etik
Spiddal

Spiddal (irsk: An Spidéal) er en landsby, der ligger ud til kysten ved Galway-bugten 12 km vest for byen Galway i County Galway i Republikken Irland. Spiddal ligger i en af de irsk-talende regioner, og der arrangeres hvert år lejrskoler her for skoleelever og studerende. Dette er ikke mindst blevet populært efter at irsk fra 1. januar 2007 er blevet er af EU's officielle sprog.

Byer i Irland
Alpes Cottiae

Alpes Cottiae var en provins i Romerriget, en af tre små provinser i Alperne, mellem det moderne Frankrig og Italien. Provinsens vigtigste opgave var at beskytte kommunikationen over Alperne. Alpes Cottiae naboer var Gallia Narbonensis i vest, Alpes Maritimae mod syd, Italia i øst og Alpes Graiae mod nord. Hovedstaden hed Segusio, det moderne Susa i Piemonte.

Provinsen blev opkaldt efter Cottius, herskeren af den lokale ligurer-stamme, i starten af det 1. århundrede f.v.t. Hans rige blev integreret i Romerriget under kejser Augustus. Oprindeligt bevarede Cottius og hans søn af samme navn, magten som underkonge, senere blev en protektor udnævnt. Guvernørerne var prefekter fra Equites.

Bosættelser i Alpes Cottiae:
 Ocelum (Lesseau)
 Segusio (Susa) (hovedstad)
 Scingomagus (Exilles)
 Caesao (Cesana Torinese)

Byer og territorier i Romerriget
Daglignettet

Daglignettet er et gratis  e-læringskursus i informationssøgning for begyndere og let øvede. 

Der arbejdes med at udvalg af hjemmesider, som det er nyttigt at have kendskab til og anvendelsen af disse. 

Der er frit valg, i hvilken rækkefølge man vil arbejde med de stillede spørgsmål, og hvor mange spørgsmål man vil svare på.

Det er muligt at teste sig selv i fire små sjove quizzer: Nethajen, Livsnyderen, Demokraten og Sporhunden.

Daglignettet er en del af projektet Net Timen er finansieret af Biblioteksstyrelsen og udviklet af Helsingør Kommunes Biblioteker.

Se også 
 Informationssøgning
 E-learning, engelsk for E-læring: undervisningsformer baseret på hjemmecomputere.
 Blended Learning, kombinationen af e-learning og tilstedeværelseskurser. 
 FlexLearn er et dansk indlæringssystem, der bygger på en fortolkning af begrebet om læringsstile, der oprindeligt er udviklet af forskere som David A. Kolb.

Eksterne henvisninger 
Daglignettet 
Nettimen

Læringsredskaber
Netbiblioteker
Biblioteker i Danmark
Supersøgeren

Supersøgeren er et gratis  e-læringskursus i informationssøgning for den øvede internetbruger.
Supersøgeren er kurset til dig, der godt kan i forvejen, men som engang imellem oplever, at det kunne være skønt med nogle tips til hurtigt at finde, hvad du leder efter.
Undervejs i kurset er der indbygget mulighed for at teste dig selv. Sagt på en anden måde, du kan quizze dig til at blive bedre på nettet, at blive bedre til at bruge Google og Bibliotekernes netguide.  

Supersøgeren er en del af projektet Net Timen. Net Timen er finansieret af Biblioteksstyrelsen og udviklet af Helsingør Kommunes Biblioteker.

Se også 
 Informationssøgning
 E-learning, engelsk for E-læring: undervisningsformer baseret på hjemmecomputere.
 Blended Learning, kombinationen af e-learning og tilstedeværelseskurser. 
 FlexLearn er et dansk indlæringssystem, der bygger på en fortolkning af begrebet om læringsstile, der oprindeligt er udviklet af forskere som David A. Kolb.

Eksterne henvisninger 
www.nettimen.dk
www.supersoegeren.dk

Undervisningsmaterialer
Læringsnetsteder
Eremitageløbet

Eremitageløbet, også benævnt E-løbet, er et motionsløb, der afholdes i Dyrehaven nord for København hvert år i starten af oktober. Løbet afholdtes første gang i 1969 og menes at have inspireret en lang række store motionsløb. Ruten har siden 1983 været 13,3 km lang.

Historie 
Inspireret af langrendsløbet Wasa-løbet i Sverige tog hjertelægen Peter Schnohr, tidligere dansk atlet og bogtrykker Richard Larsen og tandlægen Svend W. Carlsen sammen med dagbladet B.T. initiativ til løbet.
Det første løb afholdtes i 1969.

I 1969 var der 2985 tilmeldte mænd og kvinder.
I de første 53 løb har over 700.000 deltagere passeret målstregen. Løbet har inspireret til nu over 900 motionsløb i Danmark og i alt omkring én million motionsløbere i Danmark i 2009 mod ca. 10.000 i 1969. 

Løbet afholdes den første eller anden søndag i oktober hvert år og har efter rekorddeltagelsesåret i 1989 fået et loft på 19.000 deltagere – et loft, der sædvanligvis nås i månederne op til afholdelsen. Det begrænsede deltagerantal er sat af hensyn til trafikken omkring Kongens Lyngby og dyrelivet i Dyrehaven. Ca. 15.000 tilskuere langs ruten følger løbet.

Det ældste løb i Danmark er Søndersøløbet i Viborg, selvom Eremitageløbet og Riss Skov løbet ved Aarhus ofte fremhæves som det ældste. Løbet i Viborg afholdtes første gang før 1910 og Riss Skov løbet i 1913.

Rute 

I 1969 var ruten på 12,1 km.  Fra 1970-82 var ruten på 13,8 km. Siden 1983 har ruten været på 13,3 km. Den 13,3 kilometer lange rute er udformet som et 8-tal og bringer således løberne forbi Dyrehavsbakken, Peter Lieps Hus og to gange forbi Eremitageslottet, hvor der er vand- og saftdepoter.

Organisation 
Eremitageløbet afholdes i et samarbejde mellem Københavns IF og Københavns Skiklub (KS). I 2018 trak BT sig ud af samarbejdet, men er fortsat som mediepartnere. 

Løbschef Anders Olesen (fra 2019) 

Løbsledelsen består af:

Formand Thomas Ringsted Københavns Idræts Forening (KIF)

Nis Maybom, Københavns Idræts Forening (KIF)

Næstformand Anders Melamies (KS)

Vindere af Eremitageløbet

Rekorder 
Hurtigste tider i Eremitageløbet er blevet sat af følgende personer:

Mænd
Joel Ibler Lillesø 38:35 (2023)
Kvinder
Anna Emilie Møller 43:45 (2016)

Referencer

Eksterne henvisninger 
 Eremitageløbets hjemmeside 
Eremitageløbets hjemmeside: Resultater 2021 - https://live.ultimate.dk/desktop/front/index.php?eventid=4713&ignoreuseragent=true

Motionsløb i Danmark
Etableret i 1969
Dyrehaven
Benny Andersen (flertydig)

Benny Andersen (1929-2018) var en dansk digter, forfatter, komponist og pianist.

Benny Andersen kan også referere til flere andre personer:
 Benny E. Andersen (1934-2007) – var en dansk musiker, komponist, skuespiller og teatermand.
 Benny F. Andersen (født 1963) – er en dansk sejlsportsmand.
Sukralose

Sukralose, højintensivt syntetisk sødemiddel, som er baseret på sukrose. 

Stoffet blev i 2005 godkendt som sødestof i EU, hvor det på varedeklarationerne ofte optræder som E955. Det er også godkendt i USA, Australien og Canada.

Stoffet har i lighed med aspartam en mere sukkerlignende smag end både saccharin og acesulfam K. Det er omkring dobbelt så sødt som saccharin, 720 gange sødere end sukker og fire gange så sødt som aspartam. I forhold til aspartam udmærker sukralose sig ved at være varmestabilt. 

Sukralose anvendes kun i meget små mængder grundet dets store sødeevne. Det har ingen fysiologisk brændværdi, og påvirker ikke tænder og blodsukker som naturligt sukker. Der synes dog at være evidens for en påvirkning af tarmbakterierne, hvilket muligvis kan have negativ betydning for immunforsvaret.

Kilder og eksterne henvisninger 
Kunstige sødemidler
Kaliumklorat

Kaliumklorat (eller kaliumchlorat (Kemisk Ordbog)) er en kemisk forbindelse, der indeholder grundstofferne kalium, klor og ilt. Stoffets molekylformel er KClO3. I den rene form er det et hvidt, krystallinsk pulver. Til industriel brug er dette den mest almindelige form for klorat, og det findes normalt i de fleste velforsynede laboratorier.

Kaliumklorat bruges i en række sammenhænge:
 Som oxidationsmiddel
 Ved fremstilling af ilt
 Som desinficeringsmiddel / blegemiddel
 Til sikkerhedstændstikker
 I sprængstoffer / fyrværkeri

Kaliumklorat bør behandles med forsigtighed. Det reagerer voldsomt og antændes spontant eller eksploderer i nogle tilfælde ved kontakt med brændstof. Det brugs i nogle former for krudt, hvor det typisk erstatter den mindre voldsomme forbindelse kaliumnitrat. 

Der kan dannes meget eksplosive forbindelser når kaliumklorat blandes med andre forbindelser. Af og til bruges i stedet for det den billigere og mindre farlige natriumklorat. I 2. verdenskrig blev kaliumklorat brugt i plastisk sprængstof til forskellige former for ammunition, f.eks. i håndgranater.

Kaliumklorat benyttes ofte i øvelseslaboratorier til fremstilling af ilt, da det er meget billigere end ren ilt på trykflaske. Kaliumklorat går i stykker hvis det opvarmes under tilstedeværelse af en katalysator, typisk mangan-(IV)-oxid (MnO2). Ilt kan således fremstilles ved blot at opvarme stofferne i et reagensglas med en bunsenbrænder. Følgende reaktion sker:

2KClO3(s) →  3O2(g) + 2KCl(s)

For at kunne udføre reaktionen på sikker vis kræver det at man har meget rene reagenter og kan kontrollere temperaturen. Smeltet kaliumklorat er et kraftigt oxidationsmiddel, som vil reagere spontant med en lang række almindelige materialer. 

Kaliumklorat benyttes også som pesticid. I Finland forhandles det under navnet Fegabit.

Reference 
"Chlorate de potassium. Chlorate de sodium", Fiche toxicol. n° 217, Paris:Institut national de recherche et de sécurité, 2000. 4pp.

Eksterne henvisninger 
International Chemical Safety Card 0548

Salte
The Black Box

The Black Box, udgivet 2003, er et boxsæt med alle Gasolin's danske CD'er altså Gas 1-7, en live-CD + en bonus-CD med mere sjældne numre. Alle CD'er er lavet så de ligner gamle LP'er.

Musikken på ”The Black Box” udgøres af studiealbummene Gasolin fra 1971, Gasolin' 2 fra 1972, Gasolin' 3 fra 1973, Stakkels Jim fra 1974, Gas 5 fra 1975, Efter endnu en dag fra 1976, Gør det noget fra 1977 og livealbummet Live sådan fra 1976, der alle er blevet digitaliseret for at opnå den bedst mulige lyd og kvalitet af indspilningerne. Desuden omfatter boksen også et album med "Additional tracks" indeholdende 19 sjældenheder, hvoraf fire af sangene aldrig tidligere har været udgivet.

Boxsættet med de i alt ni Gasolin' plader er pt solgt i 150.000 eksemplarer, svarende til 1,35 millioner Gasolin'-album, hvis de opdeles i separate udgivelser.

Additional tracks
Blood Brothers	4:27
U-lu-la-lu	3:00
Sophie, The Bass (Sugar Sugar)	3:04
In The Wings	3:09
Jailbait	3:50
Skru op, (nu kommer drønet)	2:09
Silky Sally	3:07
WJ	1:15
Lille Susanne - drømmer du	1:18
Snow Queen	3:00
Child of Institution	3:07
Langebro [live]	4:53
Lady Rain	3:09
Holy Jean	3:07
Dejlig er jorden	2:55
Campingvognen	3:07
Hva' gør vi nu, lille du?	3:33
Som et strejf af en dråbe	1:18
Boogie Jam 9:38

Kilder

Opsamlingsalbum med Gasolin'
Opsamlingsalbum fra 2003
V-Max

V-Max var et dansk bilmagasin med fokus på tuning og styling. Det blev udgivet af Forlaget Benjamin for første gang i 1999 og sidste gang i januar 2014. V-Max står for topfart: Velocity maximum.

Bladet styrede til og med 2013 også den store danske bilfestival Danmarks Hurtigste Bil (DHB), der indtil 2016 foregik på Flyvestation Vandel. Her kåres Danmarks hurtigste bil, hvor bilerne kæmper om at køre 402 meter, også kaldet en quartermile, hurtigst.

Referencer

Eksterne henvisninger 
 

Tidsskrifter fra Danmark om biler
Etableret i 1999
Ophørt i 2014
Benjamin Media
Asia (romersk provins)

Den romerske provins Asia var en administrativ enhed, der sent blev tilføjet til den romerske republik. Det var en senatorial provins, styret af en prokonsul. Denne styreform blev først ændret i reorganisationen af Romerriget i 221.

Antiochus III den Store skulle give Asia, da romerne knuste hans hær i det historiske slag i 190 f.v.t. Efter tilblivelsen af fredsaftalen i Apamea i 188 f.v.t kom hele territoriet under romersk herredomme. Det blev givet til en underkonge i Pergamon, en romersk vasal.

I 133 f.v.t, havde kong Attalus III af Pergamon ingen arvinger og overdrog han sit kongerige til Rom. Efter nogen tøven, blev den romerske provins Asia Proconsilaris oprettet, det indbefattede regionerne Mysien, Lydien, Karien og Frygien.

Asias største byer, som Efesos og Pergamon, var blandt Romerrigets største metropoler.

Efter 326, da kejser Konstantin I flyttede hovedstaden til Byzantium, der blev opkaldt efter ham. Da blev provinsen Asia mere centralt placeret end før, og den forblev et centrum for romersk og hellenistisk kultur i Østen i mange århundrede fremover. Territoriet forblev en del af det byzantiske rige indtil det 15. århundrede.

 
Byer og territorier i Romerriget
Crocs

Crocs Inc.  er et amerikansk firma grundlagt i juli 2002 i Boulder, Colorado for at markedsføre en sko opfundet og lavet af Foam Creations, Inc. Skoene var oprindeligt ment til brug af sejlere, da sålen både er skridsikker og ikke efterlader mærker. Den første model, Beach™, blev introduceret i november 2002 ved "the Fort Lauderdale Boat Show." På trods af et begrænset reklamebudget er Crocs blevet mode i hele verden på meget kort tid på grund af det friske design og de angivelige ergonomiske fordele. 

Crocs blev introduceret på det danske marked i januar 2006.

Noter 

Fodtøjsvirksomheder fra USA
Amagergade

Amagergade er en gade på Christianshavn i København. Gaden var en del af den oprindelige opførelse af den nye by Christianshavn, og husene er blandt de ældst bevarede i byen.

Den danske serie Huset på Christianshavn foregik i gaden og skønt der er tale om studieoptagelser er alle udendørsscener optaget i gaden, og det gamle skilt med Rottehullet hænger der endnu.

Den tidligere statsminister Anker Jørgensen er opvokset i denne gade og har kritiseret Huset på Christianshavn for at være for virkelighedsfjern.

Referencer 

Gader i Indre By (København)
Christianshavn
Åsnes

Åsnes er en kommune i Innlandet fylke i Norge. Den grænser i nord til Våler, i syd til Grue, og i vest til Nord-Odal og Stange. Mod øst ligger rigsgrænsen til Sverige. Flisa er hovedbyen i kommunen. Højeste punkt er Elgklinten der er 634 moh. Kommunen havde 7.216 indbyggere i 2019.

Kommunevåbenet 
Åsnes' kommunevåben består af tre 3 flådningshakker på gul baggrund. Dette symboliserer skovbrug og tømmerflådning i Flisa elv, Kynnavassdraget og Glomma. Tømmeret har været skovens guld, derfor gul baggrund.

Tusenårssted 
Kommunens tusenårssted er «Utsikten», et parkanlæg som ligger i den sydlige ende af hovedgaden (Kaffegata) i Flisa centrum. Fra Utsikten er det flot udsigt mod vest, herfra ses Glomma, vestsiden af Glåmdal, Hovelsåsbjerget og videre indover i Vestmarka.

Kilder og  henvisninger 

Kommuner i Innlandet
Kommuner i Hedmark
9.0: Live

9.0: Live er et livealbum fra det amerikanske heavy metalband Slipknot som blev ugivet d. 1 november 2005. Albummet indeholder numre fra deres tre forige albums inklusiv andre numre som "Purity" og "Get This.

Numre

Disk et 
"The Blister Exists"
"(sic)"
"Disasterpiece"
"Before I Forget"
"Left Behind"
"Liberate"
"Vermilion"
"Pulse of the Maggots"
"Purity"
"Eyeless"
"Trommesolo"
"Eeyore"

Disk to 
"Three Nil"
"The Nameless"
"Skin Ticket"
"Everything Ends"
"The Heretic Anthem"
"Iowa"
"Duality"
"Spit it Out"
"People = Shit"
"Get This"
"Wait and Bleed"
"Surfacing"

Album fra 2005
Livealbum fra 2005
Slipknot-album
Søren Bendixen

Søren Bendixen (født 1975) er en dansk journalist. Han har været ansat både på TV 2 og Danmarks Radio og har været tilrettelægger og tv-vært.

Karriere 
Bendixen blev uddannet fra Danmarks Journalisthøjskole i år 2000. Kort efter blev han ansat på TV 2 Nyhederne i Odense i en kort overgang. Derefter arbejde han på Nordisk Film, som tilrettelægger og billedjournalist på en serie dokumentarprogrammer til DR2 under navnet Retssagen.
Fra Nordisk Film flyttede han til Bastard Film, hvor han arbejdede fra 2001-2004 med tilrettelæggelse af dokumentarprogrammer primært til TV 2. Han tilrettelagde bl.a. Det Dyre Diplomati, Sidste Chance, De Fravalgte, Våben til salg og Æresdrab – en tyrkisk tragedie.

I 2004 skiftede Søren Bendixen til Angel Films, hvor han var med til at udvikle og tilrettelægge Operation X på TV 2. 

Derefter kom han til DR og arbejdede i perioden 2004-2007 som journalist, redaktionssekretær og redaktør på Magasinet Søndag på DR 1. Af større historier kan nævnes skandalerne omkring Seest undersøgelserne, historien om Naja og Steen og historien om indkøb af kampfly for milliarder.

I årene 2007-2010 var han rejsende reporter på magasinet Horisont på DR1 og fra efterår 2010 DRs Asien-korrespondent i Beijing.

Fra d. 1. september 2014 blev han vært på DR2 Dagen i fællesskab med Lene Johansen.
Fra 2017 er han DRs første korrespondent med Afrika som fast stofområde. Han har base i Sydafrika.

Referencer

Eksterne henvisninger 
 

Journalister fra Danmark
Ansatte ved TV 2
Ansatte i DR
Wayne Knight

Wayne Knight (født 7. august 1955) er en amerikansk skuespiller, der har optrådt i adskillige film og komedieserier, bl.a. komedieserierne Mælkevejen 1.th og som den irriterende Newman i Seinfeld.

Karriere 
Wayne Knight har spillet adskillige komiske personer i flere film. Hans mest kendte roller er som Newman i komedieserien Seinfeld og rollen som Dennis Nedry i filmen Jurassic Park. Derudover har han spillet med i filmene Space Jam og Rat Race, og han lagde stemme til skurken Al i den amerikanske version af Toy Story 2. Han har ligeledes lagt stemme til flere figurer i tegnefilm, deriblandt Tarzan og Hercules.

Filmografi i udvalg

Film og tegnefilm 
 The Wanderers (1979)
 Dirty Dancing (1987)
 JFK (1991)
 Iskoldt begær (1991)
 Jurassic Park (1993)
 Space Jam (1996)
 For Richer or Poorer (1997)
 Hercules (1997)
 Tarzan (1999)
 Toy Story 2 (1999)
 Rat Race (2001)
 Kung Fu Panda (2008)

Tv 
 Seinfeld (1991-1998)
 Mælkevejen 1.th (1996-2001)
 Dengang i 70'erne (2001), et afsnit
 Curb Your Enthusiasm (2009), et afsnit
 CSI: Crime Scene Investigation (2009), et afsnit
 Bones Sæson 6 (2010), Episode 7

Eksterne henvisninger 
 

Skuespillere fra USA
Tegnefilmsdubbere fra USA
Personer fra New York City
Lunningprisen

Lunningprisen var en nordisk formgivningspris, opkaldt efter den danskfødte forretningsmand Frederik Lunning, der ejede Georg Jensen Inc., New York.

Prisen blev indstiftet på Frederik Lunnings 70-årsdag i 1952 af Kaj Dessau. Den uddeltes årligt frem til 1970.

Hvert år valgte en gruppe sagkyndige fra Danmark, Finland, Norge og Sverige to talentfulde og fremstående formgivere eller kunsthåndværkere ud fra de fire nordiske lande.

I midten af det nittende århundrede er Scandinavian Design blevet et honnørord og et velkendt udtryk i markedsføringen af nye produkter. Lunningprisen og prisvinderne er blevet en del af profilen udenlands for moderne skandinavisk formgivning.

Vindere

Kilder 
 Projekt Runeberg
 Eileene Harrison Beer – Scandinavian Design, objects of a life style 
 Mel Byars:"The Design Encyclopedia". MoMA, New York. 2004.
 Helen Dahlbäck-Lutteman & Madelene Uggla; edit."The Lunning Prize".Nationalmuseum,Katalog 489.Stockholm,1986.
 K.Hiesinger & George H. Marcus:"Design since 1945".Philadelphia Museum of Art.1983.
 Svend Erik Möller, editor; "34 Scandinavian Designers". Copenhagen.1967.
 Fredrik Wildhagen: Norge i Form

Designpriser fra Danmark
Etableret i 1952
Vitruv

Marcus Vitruvius Pollio på dansk ofte Vitruv (ca. 75 f.Kr.-25 f.Kr.) var en romersk arkitekt og ingeniør, der er kendt for sit store værk De architectura.

Om personen Vitruv vides ikke meget. Såvel fornavnet Marcus som tilnavnet Pollio er omdiskuterede. Han blev sandsynligvis født i Campanien og var i hæren under Julius Cæsar. Vi ved fra Frontin, at han havde enorm indflydelse på udformningen af Roms kloakker.

I De architectura (forfattet ca. 35 f.Kr. og genfundet i 1414) behandler Vitruv arkitekturen som en efterligning af naturen, hvilket leder ham frem til studiet af den "perfekte bygning", nemlig menneskekroppen. Den vitruvianske mand blev tegnet af Leonardo da Vinci i 1485. I det hele taget var De architectura en vigtig inspiration for arkitekterne i renæssancen.

Vitruvs forskning har dannet grundlag for mange opfindelser, såsom vandmøllen og forskellige bor, ligesom hans udnyttelse af symmetri var en inspirationskilde for barokkens arkitekter.

Se også 
 Den danske Vitruvius

Eksterne henvisninger 
 De re architectura på engelsk og latin
 Nogen kapitler  på dansk

Personer fra Romerriget
Arkitekter fra Romerriget
Ingeniører
Arkitekter fra antikken
Tjek fødsels- og dødsår
RuneScape Classic

RuneScape Classic er et 3-D Java-baseret MMORPG (Massively Multiplayer Online Roleplaying Game) computerspil.

RuneScape Classic er lavet af firmaet Jagex. Runescape Classic udkom i januar 2001 og anden version RuneScape 2 blev udgivet i marts 2004. Runescape Classic er det første offentlige version af Runescape. Der har været en tidligere udgave, der var beta i en uge. Det blev kaldt DeviousMUD. 

Runescape Classic kan også spilles af 'gamle' spillere, som har været på siden en given dato og dem der er member kan også spille Runescape Classic. Folk, som spiller denne gamle version af Runescape anses som Oldschoolers. Altså folk der foretrækker originalen frem for det nye Runescape 2.

Selv her i 2018 kan man stadig spille RuneScape Classic, selv på din Android-telefon, men dog ikke på en officiel server .

Se også 
RuneScape
 Old School RuneScape

Eksterne kilder/henvisninger 

MMORPG
Internetspil